Ματθίλδη του Λάνκαστερ, κόμισσα του Άλστερ

Η Ματθίλδη του Λάνκαστερ, κόμισσα του Άλστερ (1310 - 5 Μαΐου 1377) Αγγλίδα ευγενής από τον Οίκο του Λάνκαστερ ήταν δεύτερη κόρη και τρίτο παιδί του Ερρίκου, 3ου κόμη του Λάνκαστερ και της συζύγου του Ματθίλδης Τσάουορθ, δισέγγονη μέσω πατέρα του βασιλιά Ερρίκου Γ΄ της Αγγλίας.[1] Η Ματθίλδη ήταν σύζυγος του Γουίλιαμ Μπεργκ, 3ου κόμη του Άλστερ και μητέρα της Ελισάβετ Μπεργκ, κόμισσας του Άλστερ. Ο δεύτερος σύζυγος της ήταν ο Σερ Ραλφ Ούφφορντ δικαστής της Ιρλανδίας, μετά τον θάνατο του δεύτερου συζύγου της έγινε μοναχή στην Αυγουστινιανή μονή του Κάμπσει στο Σάφοκ. Τα αδέλφια της ήταν : Λευκή του Λάνκαστερ, βαρόνη των Γουέικ του Λίντελ, Ερρίκος, δούκας του Λάνκαστερ, Ιωάννα του Λάνκαστερ, Ελεονώρα του Λάνκαστερ και η Μαρία του Λάνκαστερ. Η ανιψιά της Λευκή του Λάνκαστερ κόρη του αδελφού της Ερρίκου ήταν πρώτη σύζυγος του Ιωάννη της Γάνδης και μητέρα του Ερρίκου Δ΄ της Αγγλίας. Η μητέρα της πέθανε όταν η Ματθίλδη ήταν 12 ετών (1322).

Οικογένεια

Παντρεύτηκε σε πρώτο γάμο τον Γουίλιαμ Μπεργκ, 3ο κόμη του Άλστερ (1 Μαΐου 1327), το ζεύγος αναγκάστηκε να ζητήσει παπική απαλλαγή για να προχωρήσει ο γάμος. Το ζεύγος αναχώρησε για να ζήσει στην Ιρλανδία, η μοναδική τους κόρη που γεννήθηκε στο κάστρο του Καρικφέργκους στο Μπέλφαστ ήταν :

Ελισάβετ Μπεργκ, 4η κόμισσα του Άλστερ (6 Ιουλίου 1332 - 10 Δεκεμβρίου 1363), παντρεύτηκε τον Λάιονελ της Αμβέρσας με τον οποίο απέκτησε την Φιλίππη, 5η κόμισσα του Άλστερ. 

Τον Ιούνιο του 1333 ο πρώτος της σύζυγος δολοφονήθηκε κοντά στο Καρικφέργκους. Μετά την δολοφονία του συζύγου της δραπέτευσε με την μικρή της κόρη στην Αγγλία στην αυλή του Εδουάρδου Γ΄ της Αγγλίας και έζησε μαζί με την βασιλική οικογένεια. Η περίοδος που έζησε στην Ιρλανδία της έδωσε μεγάλη πείρα στον χειρισμό των Ιρλανδικών υποθέσεων.

Παντρεύτηκε σε δεύτερο γάμο τον Σερ Ραλφ Ούφφορντ (8 Αυγούστου 1343), μικρότερο γιο του Ρόμπερτ Ούφφορντ, λόρδου του Ούφφορντ και της Σεσίλυ της Βαλόνι. Ο δεύτερος σύζυγος της διορίστηκε δικαστής της Ιρλανδίας (1344) και τον συνόδευσε στην Ιρλανδία τον Ιούλιο της ίδιας χρονιάς, μαζί του απέκτησε άλλη μια κόρη :

Ματθίλδη του Ούφφορντ (1345 - 25 Ιανουαρίου 1413), παντρεύτηκε τον Τόμας του Βερ, 8ο κόμη της Οξφόρδης με τον οποίο απέκτησε έναν γιο τον Ρόμπερτ του Βερ, δούκα της Ιρλανδίας και μαρκήσιο του Δουβλίνου. 

Ο Σερ Ραλφ Ούφφορντ αποδείχτηκε ανίκανος δικαστής και σύντομα δέχτηκε την περιφρόνηση όλων των Ιρλανδών ενώ ο σκληρός εμφύλιος πόλεμος ανάμεσα στις οικογένειες Μπεργκ και Ντέσμοντ έφτασε στο αποκορύφωμα. Ο Ραλφ Ούφφορντ κλήθηκε από το Κοινοβούλιο για να απαντήσει στις κατηγορίες σε βάρος του για την πολύ κακή του διοίκηση που προκάλεσε συγκρούσεις ανάμεσα στους Άγγλο-Νορμανδούς ευγενείς.
Με τον θάνατο του δεύτερου συζύγου της (9 Απριλίου 1346) η Ματθίλδη επέστρεψε στην Αγγλία, ανάμεσα στις 8 Αυγούστου 1347 και στις 25 Απριλίου 1348 έγινε μοναχή στην Αυγουστιανινή μονή του Κάμπσει στο Σάφοκ. Το 1364 μεταφέρθηκε στην μονή των Πουρ Κλαρ στο αβαείο του Μπρουίσγιαρντ που έζησε μέχρι τον θάνατο της σε ηλικία 67 ετών (5 Μαΐου 1377), τάφηκε στο αβαείο του Μπρουίσγιαρντ.

Παραπομπές

Πηγές

Frame, Robin (2004). "Matilda of Lancaster, countess of Ulster (d. 1377)". Oxford Dictionary of National Biography (online ed.). Oxford University Press.
Weir, Alison (2008). Britain's Royal Families, The Complete Genealogy. Vintage Books.

Οίκος των Πλανταγενετών